แบงก์พาณิชย์กำไรอู้ฟู่
ผู้สื่อข่าวรายงานว่า ธนาคารพาณิชย์ 11 แห่ง แจ้งผลประกอบการงวดไตรมาส 3 และงวด 9 เดือนแรกของปี 59 ปรากฏว่า ในงวด 9 เดือนแรก มีกำไรสุทธิรวมกัน 155,710 ล้านบาท ปรับตัวเพิ่มขึ้น 2,213.51 ล้านบาท หรือ 1.42% จากช่วงเดียวกันของปีก่อน มีกำไรสุทธิ 153,496.49 ล้านบาท ขณะที่งวดไตรมาส 3 มีกำไรสุทธิรวมกัน 54,017.19 ล้านบาท ปรับตัวเพิ่มขึ้น 7,313.63 ล้านบาท หรือ 13.53% จากไตรมาส 3 ปี 58 มีกำไรสุทธิ 46,703.56 ล้านบาท โดยธนาคารขนาดใหญ่ ได้แก่ ธนาคารกรุงเทพ ธนาคารกสิกรไทย และธนาคารไทยพาณิชย์ กำไรสุทธิงวด 9 เดือนแรก ปรับตัวลดลง หลังมีการกันสำรองหนี้เสียเพิ่มขึ้น จากภาวะเศรษฐกิจที่ชะลอตัว,สำหรับงวด 9 เดือนแรก ปี 59 ธนาคารกรุงเทพ กำไรสุทธิ 23,547.39 ล้านบาท ลดลง 2,952.02 ล้านบาท จากช่วงเดียวกันของปีก่อนที่กำไรสุทธิ 26,499.41 ล้านบาท ธนาคารกรุงไทย กำไรสุทธิ 24,838.44 ล้านบาท เพิ่มขึ้น 2,885.98 ล้านบาท จากช่วงเดียวกันของปีก่อนที่กำไรสุทธิ 21,724.42 ล้านบาท ธนาคารกสิกรไทย มีกำไรสุทธิ 29,929.82 ล้านบาท ลดลง 4,067.24 ล้านบาท จากช่วงเดียวกันของปีก่อนที่กำไรสุทธิ 33,997.06 ล้านบาท ธนาคารไทยพาณิชย์ กำไรสุทธิ 34,896.70 ล้านบาท ลดลง 490.82 ล้านบาท จากช่วงเดียวกันของปีก่อนที่กำไรสุทธิ 35,387.52 ล้านบาท ธนาคารกรุงศรีอยุธยา กำไรสุทธิ 16,248.24 ล้านบาท เพิ่มขึ้น 2,721.08 ล้านบาท จากช่วงเดียวกันของปีก่อนที่กำไรสุทธิ 13,527.16 ล้านบาท ธนาคารทหารไทย กำไรสุทธิ 6,087.87 ล้านบาท ลดลง 624.54 ล้านบาท จากงวดเดียวกันของปีก่อนที่กำไรสุทธิ 6,712.41 ล้านบาท.
ธนาคารพาณิชย์ 11 แห่ง แจ้งผลประกอบการงวดไตรมาส 3 และงวด 9 เดือนแรกของปี 59 ปรากฏว่า ในงวด 9 เดือนแรก มีกำไรสุทธิรวมกัน 155,710 ล้านบาท ปรับตัวเพิ่มขึ้น 2,213.51 ล้านบาท หรือ 1.42% 
ธนาคารพาณิชย์,กำไร,ผลประกอบการ,ธนาคารกรุงเทพ,ธนาคารกรุงไทย,หนังสือพิมพ์ไทยรัฐ,ไทยรัฐฉบับพิมพ์